کاتی سەرکێشی
کاتی سەرکێشی () زنجیرەیەکی تەلەڤیزیۆنیی ئەنیمەیشنی فەنتازیای ئەمریکییە لەلایەن پێندڵتن وارد بۆ کارتوون نێتوۆرک دروست کراوە و لەلایەن ستۆدیۆیە تەلەڤیزیۆنییەکانی وارنەر برۆس. بڵاو کراوەتەوە. زنجیرەکە شوێنی سەرکێشییەکانی کوڕێک بە ناوی فێن و باشترین ھاوڕێ و برا ھەڵگیراوەکەی جەیک، کە سەگێکە ھێزی جادوویی ھەیە دەتوانێت قەبارە و شێوەی بە ویستی خۆی بگۆڕێت دەکەوێت. فێن و جەیک لە خاکی ئووی پۆست-ئەپۆکالیپتیکدا دەژین، لەو شوێنەی کە لەگەڵ شازادە بنێشت، پاشای سەھۆڵ، مارسێلین، بیمۆ و ئەوانی تردا تێکەڵاوییان دەبێت. زنجیرەکە لەسەر کورتەفیلمێکی ساڵی ٢٠٠٧ بەندە کە لە نیکتوونز پەخش کرا. دوای ئەوەی کورتەفیلمەکە لەسەر ئینتەرنێت بەربڵاو بوو و کاردانەوەیەکی گەورەی لێ کەوتەوە، کارتوون نێتوۆرک فرێد سایبێرت و پێندڵتنی بۆ دروستکردنی زنجیرەیەکی تەواو ڕاسپارد، کە لە ١١ی ئازاری ٢٠١٠ پێشبینین کرا. زنجیرەکە لە ٥ی نیسانی ٢٠١٠ بۆ یەکەم جار لە کارتوون نێتوۆرک پەخش کرا، و لە ٣ی ئەیلوولی ٢٠١٨ کۆتایی پێ ھات.

زنجیرەکە لە چەندین سەرچاوەی جۆراوجۆرەوە ئیلھامی وەرگرتووە، لەوانە کایەی ڕۆڵگێڕانی فەنتازیای چاڵەڕەشەکان و ئەژدیھاکان و کایە ڤیدیۆیییەکان. بە بەکارھێنانی ئەنیمەیشنی بەدەستکێشراو بەرھەم ھێنراوە، بەرھەمھێنانی ھەر ئەڵقەیەک نزیکەی ھەشت بۆ نۆ مانگی خایاندووە و ماوەی ھەر ئەڵقەیەکیش نزیکەی یازدە خولەک دەبێت. کارتوون نێتوۆرک لە ٢٩ی ئەیلوولی ٢٠١٦ ڕای گەیاند، زنجیرەکە لە ٢٠١٨ دوای پەخشکردنی وەرزی دەیەمی کۆتایی پێ دێت. ئەڵقەی کۆتاییی زنجیرەکە لە ٣ی ئەیلوولی ٢٠١٨ پەخش کرا، کە بەدوایدا خاکە دوورەدەستەکان و سپین-ئۆفی بڵاونەکراوەی فیۆنا و کەیک ھاتن، و لە ئێچ بی ئۆ ماکس بڵاو کرانەوە.

سەرچاوەکان

بەستەرە دەرەکییەکان 

کاتی سەرکێشی لە کارتوون نێتوۆرک

کاتی سەرکێشی
براوەکانی خەڵاتی ئانی
بەرنامە تەلەڤیزیۆنییەکان بە زمانی ئینگلیزی
ئەو بەرنامە تەلەڤیزیۆنییانەی کە خۆیان لەگەڵ کۆمیکدا گونجاندووە
ئەو زنجیرانەی خەڵاتی بافتایان وەرگرتووە
ئەو بەرنامانەی خەڵاتی ئێمیان وەرگرتووە
ئەو بەرنامە تەلەڤیزیۆنییانەی کە خۆیان لەگەڵ یارییە ڤیدیۆیییەکان گونجاندووە
زنجیرەی تەلەڤیزیۆنیی پۆست-ئەپۆکالیپتیک
ئەو بەرنامانەی خەڵاتی ئێمییان وەرگرتووە